READY โชว์ความสำเร็จ เทรด mai วันแรก ย้ำหุ้น MarTech โตยั่งยืน
READY ฉลองความสำเร็จในโอกาสเข้าซื้อขายวันแรกในตลาดหลักทรัพย์ เอ็ม เอ ไอ (mai) ในวันที่ 22 ก.พ.66 ย้ำหุ้น MarTech สัญชาติไทยในตลาดทุน โตแบบยั่งยืน
READY ฉลองความสำเร็จในโอกาสเข้าซื้อขายวันแรกในตลาดหลักทรัพย์ เอ็ม เอ ไอ (mai) ในวันที่ 22 ก.พ.66 เข้าเทรด mai วันแรก ย้ำหุ้น MarTech สัญชาติไทยในตลาดทุน โตแบบยั่งยืน
22 ก.พ. 2566

บริษัท เรดดี้แพลนเน็ต จำกัด (มหาชน) หรือ READY ผู้นำแพลตฟอร์มการขายและการตลาดดิจิทัลของประเทศไทย เฉลิมฉลองความสำเร็จในโอกาสเข้าซื้อขายวันแรกในตลาดหลักทรัพย์ เอ็ม เอ ไอ (mai) ในวันที่ 22 กุมภาพันธ์ 2566 นี้ นับเป็นอีกก้าวสำคัญสู่ความยั่งยืน นำโดย นายทรงยศ คันธมานนท์ ประธานเจ้าหน้าที่บริหาร พร้อมด้วย นายบุรินทร์ เกล็ดมณี รองกรรมการผู้จัดการบริหาร ตลอดจนท่านคณะกรรมการ และผู้บริหารบริษัท ได้รับเกียรติจาก ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย นายประพันธ์ เจริญประวัติ ผู้จัดการตลาดหลักทรัพย์ เอ็ม เอ ไอ (mai) และนายอมร พิริยะแพทย์สม ผู้ช่วยกรรมการผู้จัดการ บริษัท เซจแคปปิตอล จำกัด และ นางสาวพัชพร สรรคบุรานุรักษ์ กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ร่วมยินดี ณ อาคารตลาดหลักทรัพย์แห่งประเทศไทย ถ.รัชดาภิเษก เมื่อเร็วๆ นี้
ทั้งนี้ READY ราคาเปิดเทรดวันแรก 10.70 บาท เพิ่มขึ้น 3.4 บาท หรือ 46.6% จากราคา IPO ที่ 7.30 บาท